b'\n_START_ARTICLE_\nEduard Lim\xc3\xb3nov\n_START_SECTION_\nPrimers anys\n_START_PARAGRAPH_\nLimonov va n\xc3\xa9ixer a Dzerjinsk, una ciutat industrial a la vora del riu Ok\xc3\xa0, propera a la ciutat de Nijni N\xc3\xb3vgorod (anomenada Gorki durant l\'\xc3\xa8poca sovi\xc3\xa8tica). En els primers anys de la seva vida la seva fam\xc3\xadlia es va mudar a Kh\xc3\xa0rkiv, a la llavors RSS d\'Ucra\xc3\xafna, on Limonov es va criar. En els primers anys de la d\xc3\xa8cada de 1970 va viure com a poeta a Moscou, on va gaudir d\'una breu etapa d\'\xc3\xa8xit abans que se li retir\xc3\xa9s la ciutadania i fos expulsat de l\'URSS. _NEWLINE_Va emigrar a Nova York el 1974 i va comen\xc3\xa7ar a escriure novel\xc2\xb7les. No est\xc3\xa0 clar quin era l\'estatus legal que tenia Limonov als Estats Units, ja que li va permetre viure en aquest pa\xc3\xads durant molts anys sense cap mena de problema. Va formar part de l\'escena punk i avantguardista novaiorquesa, adquirint al mateix temps una gran admiraci\xc3\xb3 per Lou Reed, aix\xc3\xad com pels escriptors nord-americans de l\'estil de Charles Bukowski. _NEWLINE_El 1982 va traslladar-se a viure a Par\xc3\xads amb la seva amant Natalia Medv\xc3\xa9deva, i r\xc3\xa0pidament es converteix en membre actiu dels cercles literaris francesos. Va rebre la nacionalitat  francesa, i la seva ciutadania sovi\xc3\xa8tica li va ser retornada durant el govern de Mikha\xc3\xafl Gorbatxov. Limonov i Medv\xc3\xa9deva es van casar, per\xc3\xb2 es divorciarien el 1994.\n_START_SECTION_\nTreballs literaris\n_START_PARAGRAPH_\nLes obres de Limonov destaquen pel seu cinisme. Les seves novel\xc2\xb7les i mem\xc3\xb2ries descriuen les seves experi\xc3\xa8ncies de joventut a R\xc3\xbassia i la seva vida d\'immigrant als Estats Units. _NEWLINE_La pel\xc2\xb7l\xc3\xadcula de 2004 del cineasta Aleksandr Veledinskii titulada Russkoe ("Rus"), est\xc3\xa0 basada en els escrits de Limonov. _NEWLINE_Des de finals de la d\xc3\xa8cada dels 90, Limonov contribueix habitualment a "Living Here" i m\xc3\xa9s tard a "eXile", ambd\xc3\xb3s peri\xc3\xb2dics angl\xc3\xb2fons de Moscou. Aquestes s\xc3\xb3n les \xc3\xbaniques fonts conegudes en qu\xc3\xa8 Limonov ha escrit articles en angl\xc3\xa8s. Quan va comen\xc3\xa7ar com a col\xc2\xb7laborador, va especificar als editors del diari que conservessin el seu "terrible estil Anglo-Rus". Encara que la major part dels seus articles siguin de car\xc3\xa0cter pol\xc3\xadtic tamb\xc3\xa9 tracta molts altres temes, incloent-hi "assessorament per a joves ambiciosos".\n_START_SECTION_\nCarrera pol\xc3\xadtica\n_START_PARAGRAPH_\nEl 1991, Limonov torna a R\xc3\xbassia des de Fran\xc3\xa7a i comen\xc3\xa7a la seva activitat pol\xc3\xadtica. Funda un diari anomenat Limonka (malnom rus per la granada de m\xc3\xa0 F1, amb forma de llimona, un joc de paraules amb el seu cognom Limonov (llimona) i la natura explosiva d\'aquest material), i un petit partit pol\xc3\xadtic de tend\xc3\xa8ncia radical anomenat primerament Front Nacional Bolxevic (NBF), encara que aviat passaria a anomenar-se Partit Nacional Bolxevic (NBP). L\'NBP creu en la creaci\xc3\xb3 d\'un gran imperi que inclogui el conjunt d\'Europa i R\xc3\xbassia, aix\xc3\xad com la part nord-oest d\'\xc3\x80sia (Sib\xc3\xa8ria), per a ser governada sota domini rus. Encara que el grup mai va aconseguir obtenir l\'estatus oficial de partit pol\xc3\xadtic, va recuperar activitat en protestes sobre diverses q\xc3\xbcestions sociopol\xc3\xadtiques, en particular una dura cr\xc3\xadtica al r\xc3\xa8gim de Vlad\xc3\xadmir Putin. _NEWLINE_El 1996 un jutge d\'un tribunal rus va declarar en una audi\xc3\xa8ncia que el diari de l\'NBP, Limonka, va difondre informaci\xc3\xb3 il\xc2\xb7legal i immoral: "en ess\xc3\xa8ncia, EV Limonov (Savenko) \xc3\xa9s defensor de la venjan\xc3\xa7a i el terror de masses, aspirant a fer-ho des del nivell de les pol\xc3\xadtiques d\'estat". El tribunal va decidir recomanar l\'expedici\xc3\xb3 d\'una advert\xc3\xa8ncia oficial a la redacci\xc3\xb3 de Limonka, per investigar la possibilitat d\'examinar si Limonov pot ser considerat legalment com a responsable, i publicar aquesta decisi\xc3\xb3 en la Rossiskaia Gazeta._NEWLINE_Limonov va donar suport a l\'ocupaci\xc3\xb3 de l\'Esgl\xc3\xa9sia de Sant Pere a Riga el novembre de 2000, duta a terme per militants de l\'NBP, ja despr\xc3\xa9s de l\'esdeveniment, en un article a "eXile". Concretament, els activistes nacional-bolxevics es van atrinxerar en el campanar de l\'esgl\xc3\xa9sia despr\xc3\xa9s de brandar una granada falsa, amena\xc3\xa7ant de volar l\'edifici, en un intent per cridar l\'atenci\xc3\xb3 per uns suposats casos de discriminaci\xc3\xb3 i maltractament a les minories russes de Let\xc3\xb2nia. Tot i que no hi va haver danys o lesions, aquesta acci\xc3\xb3 va ser qualificada pels mitjans d\'informaci\xc3\xb3 com a terrorisme. Tres membres de l\'NBP van ser detinguts i condemnats a 10 i 15 anys de pres\xc3\xb3. Quatre nacional-bolxevics, detinguts despr\xc3\xa9s dels incidents, van complir breus sent\xc3\xa8ncies i van ser deportats. _NEWLINE_En els anys 2000 el NBP de Limonov es va liberalitzar en gran manera, fins i tot denunciant qualsevol xenof\xc3\xb2bia i antisemitisme a la seva p\xc3\xa0gina web oficial. El partit va entrar en Front d\'Unitat Civil de Garri Kasp\xc3\xa0rov. Durant la d\xc3\xa8cada dels 90, Limonov va donar suport als serbis de B\xc3\xb2snia en la Guerra dels Balcans, aix\xc3\xad com als separatistes d\'Abkh\xc3\xa0zia i Pridnestrovie contra Ge\xc3\xb2rgia i Mold\xc3\xa0via, respectivament. _NEWLINE_Limonov va ser empresonat l\'abril de 2001 amb c\xc3\xa0rrecs de terrorisme, conspiraci\xc3\xb3 per la for\xc3\xa7a contra l\'ordre constitucional i tr\xc3\xa0fic d\'armes. Basant-se en un article publicat a Limonka, en la l\xc3\xadnia de Limonov, el govern rus el va acusar de planejar una revolta en l\'ex\xc3\xa8rcit per envair el Kazakhstan. Despr\xc3\xa9s d\'un any a la pres\xc3\xb3, el seu judici va ser presentat en un tribunal de Sar\xc3\xa0tov, que tamb\xc3\xa9 va escoltar les apel\xc2\xb7lacions dels membres de la Duma Vlad\xc3\xadmir Jirinovski, Aleksei Mitrofanov i Vasiliy Shandybin a favor de la seva posada en llibertat. Va mantenir que els c\xc3\xa0rrecs eren rid\xc3\xadculs i amb motivacions pol\xc3\xadtiques, per\xc3\xb2 va ser empresonat i sentenciat a quatre anys de pres\xc3\xb3 per la compra d\'armes, sent absolt dels altres c\xc3\xa0rrecs. He served almost two years before being parolled for good behavior. Va complir dos anys m\xc3\xa9s de condemna abans de sortir per bona conducta. _NEWLINE_Limonov \xc3\xa9s un ferm defensor de S\xc3\xa8rbia i va adquirir notorietat ingressant en una patrulla de franctiradors a B\xc3\xb2snia i Hercegovina durant la Guerra de B\xc3\xb2snia. La cadena de televisi\xc3\xb3 brit\xc3\xa0nica BBC va mostrar en Limonov amb en Radovan Karad\xc5\xbei\xc4\x87, antic president de la Rep\xc3\xbablica Srpska i acusat de crims de guerra i de genocidi contra els musulmans bosnians. El v\xc3\xaddeo contenia imatges de Limonov disparant un rifle de franctirador des d\'un tanc cap a la capital bosniana, Sarajevo. Ha estat objecte de pol\xc3\xa8miques parlant sobre la necessitat de l\'\xc3\xbas de "t\xc3\xa0ctiques s\xc3\xa8rbies" per recuperar \xc3\xa0rees de l\'antiga URSS amb grans poblacions de russos. Algunes persones que busquen suports per al NBP i minimitzen evid\xc3\xa8ncies d\xe2\x80\x99"extremisme" diuen que les "t\xc3\xa0ctiques s\xc3\xa8rbies" simplement impliquen afirmaci\xc3\xb3 territorial i una possible intervenci\xc3\xb3 militar. No obstant aix\xc3\xb2, certa gent assegura que Limonov es refereix a un genocidi. _NEWLINE_ _NEWLINE_Limonov inclou entre els seus \xc3\xaddols a Stalin, Bakunin, Julius Evola i Yukio Mishima. Ha comptat amb Alain de Benoist, ide\xc3\xb2leg del think tank de la Nouvelle Droite, entre els seus aliats pol\xc3\xadtics. Inicialment va ser aliat del nacionalista Vladimir Zhirinovsky, arribant fins i tot a ser nomenat Ministre de Seguretat d\'un gabinet a l\'ombra creat per aquest el 1992. No obstant aix\xc3\xb2 Limonov es va cansar aviat de les t\xc3\xa0ctiques pol\xc3\xadtiques de Zhirinovsky i es va distanciar d\'ell, escrivint el llibre "Limonov contra Zhirinovsky". _NEWLINE_El juny de 2005, el Partit Nacional Bolxevic va ser il\xc2\xb7legalitzat, acusat de promoure actes vand\xc3\xa0lics, per\xc3\xb2 dos mesos despr\xc3\xa9s va ser de nou legalitzat. _NEWLINE_El 3 de mar\xc3\xa7 de 2007, Limonov i alguns membres del seu Partit Nacional Bolxevic al costat d\'altres activistes de l\'oposici\xc3\xb3 pol\xc3\xadtica, tant d\'esquerres com de dretes, van prendre part en l\'organitzaci\xc3\xb3 de la Marxa de Dissidents de Sant Petersburg amb la participaci\xc3\xb3 de moltes persones en contra de les pol\xc3\xadtiques de Vladimir Putin i Valentina Matviyenko. Limonov va ser detingut per la policia just en comen\xc3\xa7ar la manifestaci\xc3\xb3._NEWLINE_El 17 d\'abril de 2007, Limonov va ser novament arrestat despr\xc3\xa9s d\'una manifestaci\xc3\xb3 antigovernamental en la qual diversos nacional-bolxevics van assaltar el Ministeri de Finances rus, el que va provocar que el NBP fos de nou il\xc2\xb7legalitzat el 19 d\xe2\x80\x99abril. _NEWLINE_El 31 de gener de 2009, Limonov i un nombre determinat de dirigents nacional-bolxevics van ser detinguts per la policia durant una manifestaci\xc3\xb3 contra el Kremlin a Moscou._NEWLINE_En els \xc3\xbaltims dies de l\'abril de 2010 Limonov es va veure embolicat en un esc\xc3\xa0ndol sexual amb una dona, militant d\'un altre partit opositor a Putin, igual com d\'altres l\xc3\xadders pol\xc3\xadtics (amb la mateixa dona), en el que podria haver estat una trampa parada pels serveis de seguretat russos._NEWLINE_Est\xc3\xa0 casat amb l\'actriu Ekaterina Volkova i tenen un fill i una filla, Bogdan i Aleksandra.'